**НАЗИВ АКТА:** **ОДЛУКА**

**О УСТУПАЊУ НА ПРИВРЕМЕНО КОРИШЋЕЊЕ**

**ПУТНИЧКОГ ВОЗИЛА ТУРИСТИЧКОЈ ОРГАНИЗАЦИЈИ ОПШТИНЕ ИНЂИЈА**

**Обрађивач: Општинска управа-Одељење за општу управу**

**Разматра и усваја: Општинско веће**

**Начелник одељења**

**Ружица Ћућуз**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ИНЂИЈА, 2020. године**

На основу члана 61. став 1. тачка 11. Статута општине Инђија (“Службени лист општине Инђија“ бр. 5/19) и члана 8. став 1. Правилника о коришћењу службених возила („Службени лист општине Инђија“, број 4/19) ,

Општинско веће општине Инђија на седници одржаној дана 21.10.2020 године, донело је

**О Д Л У К У**

**I**

Путничко возило марке „ FORD FОCUS TREND SPORT 1.6 TDCI“ регистарске ознаке IN 038-BM, власништво Општинске управе општине Инђија, даје се на привремено коришћење Туристичкој организацији општине Инђија и то на период од годину дана од дана потписивања Записника о примопредаји возила.

**II**

Овлашћује сеПредседник општине да закључи Уговор о давању на привремено коришћење службеног возила из тачке Iове Одлуке, којим ће се уредити међусобна права и обавезе.

Oвлашћује се начелник Општинске управе општине Инђија да, након закључења Уговора о давању на коришћење службеног возила, потпише Записник о примопредаји возила из тачке Iове Одлуке.

**III**

Oву Одлуку објавити у „Службеном листу општине Инђија“.

**ОПШТИНСКО ВЕЋЕ**

**ОПШТИНЕ ИНЂИЈА**

**Број:404-147/2020-III Председник,**

**Дана:21.10.2020.године**

**И н ђ и ј а Владимир Гак**

**OБРАЗЛОЖЕЊЕ**

Туристичка организација општине Инђија обратила се Општинском већу општине Инђија захтевом број 177-2020 од 16.10.2020.године , да им се уступи на коришћење једно путничко возило обзиром да пословање Туристичке организације обухвата активности везане за целокупну територију општине Инђија.

Чланом 61. став 1. тачка 11. Статута општине Инђија (“Службени лист општине Инђија“ бр. 5/19), регулисано је да Општинско веће одлучује о прибављању и располагању превозних средстава, опреме и других покретних ствари веће вредности у јавној својини општине.

Правилником о коришћењу службених возила („Службени лист општине Инђија“ број 4/19), чланом 8.став 1. уређено је да ради обављања службених послова и задатака, службено возило се може дати на коришћење јавном предузећу, установи, организацији и привредном друштву чији је оснивач Општина, и то не дуже од једне године.

Имајући у виду напред наведено, предлаже се Општинском већу општине Инђија да донесе Одлуку, којом се даје на привремено коришћење путничко возило Туристичкој организацији општине Инђија у тексту како је дато у материјалу.

**ОПШТИНСКА УПРАВА**

**ОДЕЉЕЊЕ ЗА ОПШТУ УПРАВУ**